Aftalen betyder, at en række videregående uddannelser skal flyttes ud af de større byer. Det oplyser Uddannelses- og Forskningsministeriet. Aftalen betyder konkret i Nordjylland, at der kommer nye uddannelser i Hjørring, Frederikshavn og Thisted. Det drejer sig om uddannelserne til bioanalytiker og socialrådgiver i Hjørring, og en ny maritim uddannelse i Frederikshavn, mens det fremover bliver muligt at uddanne sig til maskinmester i Thisted. Ingen tandlæge - men nyt campus Derimod er planerne om at tandlægeuddannelsen i Hjørring droppet. Det er den, fordi det har vist sig, at det vil blive markant dyrere end forventet. Til gengæld ventes det, at Aalborg Universitet flytter kandidatuddannelsen i folkesundhedsvidenskab fra Aalborg til Hjørring, ligesom der fra landspolitisk side er afsat 10 millioner kroner til at etablere et nyt campus i Hjørring.

Referat:
Et bredt politisk flertal har indgået en aftale om udmøntning af sidste års plan om udflytning af videregående uddannelser.